રાજાએ કહ્યું, "જ્યારે માણસ ઊંઘમાં હોય છે ત્યારે તેની બધી ઇન્દ્રિયોની શક્તિ તથા બુદ્ધિને લઈને તેનો અંતરાત્મા હૃદયના આકાશમાં વિરાજે છે. જેમ કોઈ રાજા પોતાના રસાલા સાથે રાજ્યમાં જ્યાં જવું હોય ત્યાં જાય છે તેમ એ અંતરાત્મા મન, ઇન્દ્રિયો અને બુદ્ધિને લઈને સ્થૂળ શરીરથી લઈ બ્રહ્મ સુધી જ્યાં જવું હોય ત્યાં જાય છે. એ અંતરાત્મા જ સર્વ દિવ્યતા અને જ્ઞાનનું મૂળ છે. તે જ બ્રહ્મજ્ઞાન છે.